Gäg de Obig beni denne met de Monika und de Ana nach Downtown gange, well oise Lehrer (Jerrod) gseit het, döt macht es nois Kafi uf und es seig alles zum halbe Priis... Wo mer öpe am 7ni acho send esch de Jerrod also scho rächt guet druffe gsi, und das als Lehrer *g* Mer hend denne öpis knabberet und hend denne ines italienischs Restaurant welle go Znacht ässe. Ufem Wäg döt ane semmer aber vo 2 Männer agsproche worde, öb mer ned met ehne welles go Znacht ässe. Zerscht hemmer nei gseit und sie hend denne gfunde, mer chöne jo emmer weder cho... Und prompt hätte mer i dem Reschti womer eigentli hend welle go müesse warte, und drum hemmer denne entschede doch zrug zgo und met dene go ässe... Mer send also ines edels griechischs Reschti, hend tüür und guet gässe und hend au en feine Wii trunke (also eigentli han nur ich trunke *g*)... Die zwoi Type hend denne för alli zahlt und send denne wiiter, und mer send denne zrug i das Kafi und hend döte no eis trunke (oder au chli meh ;-) )... Es esch also öberhaupt kei Problem gsi noimet ine zcho und öpis ztrinke, au wemmer nonig 21gi esch...